Diari Oficial de la Generalitat Valenciana


Sumari del DOGV 3991, del 03-05-2001 (2001/4027)

Informació pública de la suspensió cautelar de l'ampliació i concessió de noves llicències d'obres per a la instal·lació d'antenes de telefonia mòbil.
------------------------------------------------------------------------------------------------------------------------------------------------------

### Dades del document

Número de DOGV
:   3991

Data del DOGV
:   03-05-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/4027


Organisme emissor
:   Ajuntament de Sagunt

Tipus de document
:   Anunci

Informació pública de la suspensió cautelar de l'ampliació i concessió de noves llicències d'obres per a la instal·lació d'antenes de telefonia mòbil. [2001/F4027]
  
El Ple de la corporació municipal, en la sessió ordinària del dia 22 de febrer de 2001, per unanimitat, acorda:
  
Primer
  
Suspendre cautelarment l'ampliació i concessió de noves llicències d'obres per a la instal·lació d'antenes de telefonia mòbil, pel termini de sis mesos prorrogables, si fa al cas, fins que se'n desenvolupe una ordenança reguladora.
  
Segon
  
Que de manera urgent i immediata els serveis municipals inspeccionen els establiments escolars o llocs freqüentats per xiquets en l'entorn de les instal·lacions, a fi de comprovar la intensitat dels camps electromagnètics generats per les antenes de telefonia mòbil i transformadors elèctrics i, si fa al cas, procedir a la retirada d'aquestes.
  
Tercer
  
Instar la Generalitat i el Ministeri de Ciència i Tecnologia, amb el límit màxim legalment establit, perquè elaboren els informes pertinents que establisquen els aspectes més importants a tenir en compte, com ara les distàncies de seguretat, la ubicació de les antenes, etcètera, que serviran de base per a elaborar una ordenança municipal amb suficient rigor científic que protegisca la salut dels saguntins, garantisca la seguretat de les persones i la imatge urbana.
  
Quart
  
Que els tècnics municipals grafien un plànol amb la situació real de les antenes de telefonia mòbil existents a la localitat i la seua potència, i si tenen o no llicència.
  
El Ple de la corporació municipal, en la sessió ordinària del dia 29 de març de 2001, acorda:
  
Modificar el punt primer de la part dispositiva de l'acord plenari de data 22 de febrer de 2001, de forma que on diu:
  
«Primer. Suspendre cautelarment l'ampliació i concessió de noves llicències d'obres per a la instal·lació d'antenes de telefonia mòbil, pel termini de sis mesos prorrogables, si fa al cas, fins que se'n desenvolupe una ordenança reguladora.»
  
Ha de dir:
  
«Primer. Suspendre cautelarment l'ampliació i concessió de noves llicències d'obres per a la instal·lació d'antenes de telefonia mòbil, en una distància de 500 metres, a qualsevol nucli de població efectiu, pel termini de sis mesos prorrogables, si fa al cas, fins que se'n desenvolupe una ordenança reguladora.»
  
Aquest acte, de conformitat amb el que s'estableix en l'article 109 de la Llei 30/1992, de 26 de novembre, posa fi a la via administrativa.
  
Contra aquest es podrà interposar, amb caràcter potestatiu, un recurs de reposició o impugnar-lo directament davant de la jurisdicció contenciosa administrativa.
  
En el supòsit que s'opte per la interposició del recurs de reposició, es farà davant de l'òrgan municipal que va dictar l'acte i en el termini d'un mes a comptar des de l'endemà d'aquell dia en què es realitze la publicació d'aquest, i cal tenir en compte que aquesta interposició impedirà, fins a la resolució expressa o desestimació presumpta, la utilització de la via contenciosa administrativa.
  
El recurs s'haurà de resoldre i notificar en el termini d'un mes. S'entendrà desestimat, i quedarà expedita la via contenciosa administrativa, en cas contrari.
  
En el supòsit que es decidisca per interposar un recurs contenciós administratiu directament, es farà, de conformitat amb el que s'estableix en els articles 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, davant de la Sala Contenciosa Administrativa corresponent del Tribunal Superior de Justícia de la Comunitat Valenciana, amb seu al Palau de Justícia de la ciutat de València, en el termini de dos meses comptats des de l'endemà d'aquell dia en què tinga lloc la publicació d'aquest.
  
Tot això sense perjudici que es puga exercir qualsevol altra acció o recurs que s'estime convenient en defensa dels seus drets.